pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกฯ เผย นายกรัฐมนตรี ติดตามสถานการณ์การโควิด-19 อย่างใกล้ชิด พอใจ การบริการแบบ “เจอ แจก จบ” ได้ผลดี ประชาชนเข้าถึงการรักษาครอบคลุมมากขึ้น
วันอังคารที่ 15 มีนาคม 2565
โฆษกฯ เผย นายกรัฐมนตรี ติดตามสถานการณ์การโควิด-19 อย่างใกล้ชิด พอใจ การบริการแบบ “เจอ แจก จบ” ได้ผลดี ประชาชนเข้าถึงการรักษาครอบคลุมมากขึ้น
โฆษกฯ เผย นายกรัฐมนตรี ติดตามสถานการณ์การโควิด-19 อย่างใกล้ชิด พอใจ การบริการแบบ “เจอ แจก จบ” ได้ผลดี ประชาชนเข้าถึงการรักษาครอบคลุมมากขึ้น
วันที่ 15 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์การแพร่ระบาดของโควิด-19 อย่างใกล้ชิด ซึ่งในขณะนี้สถานการณ์การแพร่ระบาดอยู่ในช่วงของการปรับเข้าสู่โรคประจําถิ่น หรือยุติการระบาดใหญ่ (Post Pandemic) เนื่องจากปัจจุบันเชื้อมีความรุนแรงลดลง ผู้ป่วยหนักหรือเสียชีวิตมีสัดส่วนที่ลดลง และมีการฉีดวัคซีนครอบคลุมเป็นจํานวนมากกว่า 125 ล้านเข็ม รวมถึงระบบรักษาพยาบาลของไทย มีสมรรถนะที่ดีและเตรียมพร้อมในการรองรับสถานการณ์ เพื่อเพิ่มความเชื่อมมั่นให้กับประชาชน นายกรัฐมนตรียังรับรายงานการเพิ่มระบบการดูแลแบบผู้ป่วยนอกและแยกกักตัว หรือ “เจอ แจก จบ” เพื่อเป็นอีกหนึ่งทางเลือกในการเข้าสู่ระบบการรักษาสําหรับผู้ติดเชื้อที่ไม่มีอาการหรือมีอาการเล็กน้อย ซึ่งจากการดําเนินงานตั้งแต่วันที่ 1 มีนาคม ที่ผ่านมาได้ผลดีเป็นที่น่าพอใจ ช่วยให้ประชาชนได้รับความสะดวก ได้เข้าถึงบริการครอบคลุมมากขึ้น โดยประชาชนที่มีผลตรวจ ATK ด้วยตนเองเป็นบวก สามารถเข้าไปรับบริการคลินิกโรคทางเดินหายใจของโรงพยาบาลที่มีสิทธิการรักษาอยู่ได้ และจะมีเจ้าหน้าที่คอยติดตามประเมินอาการในช่วง 48 ชั่วโมงแรก หากมีอาการรุนแรงขึ้นก็อาจมีการพิจารณาให้เข้าระบบการรักษาในโรงพยาบาลได้
นายธนกร กล่าวเพิ่มเติมว่า ขอคนไทยอย่าเพิ่งกังวล การแพร่ระบาดของโควิด-19 สายพันธุ์โอมิครอนที่แยกย่อยเป็นหลายๆ สายพันธุ์ย่อยนั้น ถึงแม้ว่าจะทําให้มีการติดเชื้อเพิ่มสูงขึ้น แต่ยังไม่พบสัญญาณเรื่องของความสามารถในการแพร่เชื้อ ดังนั้น การฉีดวัคซีนจึงยังเป็นวิธีการป้องกันที่สําคัญ เพื่อลดการติดเชื้อและลดอัตราความรุนแรงของโรค ขอให้ประชาชนติดตามข้อมูลข่าวสารเกี่ยวกับโควิด-19 จากการแถลงข่าวของศูนย์บริหารสถานการณ์โควิด-19 และกระทรวงสาธารณสุข เพื่อได้รับข้อมูลและข้อเท็จจริงที่ถูกต้อง ชัดเจน เพื่อป้องกันความสับสนและตื่นตระหนก
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 19,742 ราย จําแนกเป็น ผู้ป่วยจากในประเทศ 19,690 ราย และผู้ป่วยมาจากต่างประเทศ 52 ราย ผู้เสียชีวิตเพิ่มขึ้น 70 ราย ผู้ที่กําลังรักษาตัว 221,436 ราย และมียอดผู้ที่หายป่วยกลับบ้านแล้ว 24,125 ราย ทําให้มียอดผู้ป่วยยืนยันสะสมตั้งแต่ 1 ม.ค. 65 จํานวน 1,003,262 ราย จํานวนผู้ที่หายป่วยสะสมจํานวน 812,919 ราย ขณะที่รายงานภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 13 มี.ค. 2565 รวม 126,176,878 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 54,419,126 โดส ผู้ได้รับวัคซีนเข็มที่ 2 สะสม 49,977,239 โดส ผู้ได้รับวัคซีนเข็มที่ 3 สะสม 19,907,958 โดส และผู้ได้รับวัคซีนเข็มที่ 4 สะสม 1,872,555 โดส
-----------------------------
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ เร่งผลักดันสร้างเครือข่ายระบบสาธารณสุขกับทั่วโลก เพื่อป้องกันโรคระบาด และผลักดันไทยเป็น BioHub ของอาเซียน
วันอาทิตย์ที่ 5 ธันวาคม 2564
โฆษกรัฐบาลเผยนายกฯ เร่งผลักดันสร้างเครือข่ายระบบสาธารณสุขกับทั่วโลก เพื่อป้องกันโรคระบาด และผลักดันไทยเป็น BioHub ของอาเซียน
โฆษกรัฐบาลเผยนายกฯ เร่งผลักดันสร้างเครือข่ายระบบสาธารณสุขกับทั่วโลก เพื่อป้องกันโรคระบาด และผลักดันไทยเป็น BioHub ของอาเซียน
วันที่ 5 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการให้หน่วยงานที่เกี่ยวข้องเร่งผลักดันให้เกิดการเชื่อมโยงระบบสาธารณสุขไทยกับประเทศต่างๆ และองค์การอนามัยโลกอย่างต่อเนื่อง เพื่อป้องกันโรคอุบัติใหม่ที่อาจจะเกิดขึ้นได้อีกในอนาคต รวมถึงวางเป้าหมายและผลักดันไทยเป็น BioHub ของอาเซียน ตลอดจน ร่วมแบ่งปันความรู้ และเทคโนโลยีที่เป็นประโยชน์กับนานาประเทศ
โฆษกรัฐบาล กล่าวว่า นายกรัฐมนตรีมีความประสงค์ที่จะต่อยอดความร่วมมือทางด้านสาธารณสุขจากบทบาทไทยในการเข้าร่วมประชุมสมัชชาอนามัยโลก สมัยพิเศษ เพื่อเดินหน้าผลักดันข้อตกลงระหว่างประเทศ ว่าด้วยการควบคุมโรคระบาด ณ นครเจนีวา สมาพันธรัฐสวิส ตลอดจน นายเทดรอส อัดฮานอม เกเบรเยซุส ผู้อํานวยการใหญ่องค์การอนามัยโลก (WHO) กล่าวสนับสนุนไทยในการเข้าเป็นสมาชิก WHO BioHub system ซึ่งเป็นเครือข่ายเชื่อมโยงความรู้ ข้อมูล เทคโนโลยี และผู้เชี่ยวชาญ ในการประเมินสถานการณ์อย่างทันท่วงทีต่อการจัดการโรคระบาด รวมถึงโรคโควิด-19
นอกจากนี้ ความร่วมมือกับประเทศต่างๆ และกลไก WHO BioHub System ยังเป็นแนวทางของรัฐบาลที่มีเป้าหมายบูรณาการเครือข่ายในการพัฒนาเวชภัณฑ์ทางการแพทย์ ยา วัคซีน รวมถึงแลกเปลี่ยนมาตรการทางด้านสาธารณสุขร่วมกัน อย่างทั่วถึงและครอบคลุม เพื่อเสริมสร้างสุขภาพที่ดีของทั้งชาวไทย และแบ่งปันความร่วมมือกับทั่วโลกในฐานะที่ไทยมีบทบาทสําคัญด้านสาธารณสุขระดับภูมิภาค
ทั้งนี้ โฆษกรัฐบาล กล่าวว่า ที่ผ่านมา นายกรัฐมนตรีวางวิสัยทัศน์การดําเนินแนวทางที่สอดคล้องกับยุทธศาสตร์การพัฒนาประเทศให้เป็นศูนย์กลางสุขภาพนานาชาติ (Medical Hub) โดยตั้งเป้าให้เป็นประเทศที่สามารถคิดค้น ทดลอง วิจัย พัฒนา และผลิตวัคซีนในประเทศได้อย่างครอบคลุม ให้ประเทศไทยเป็นศูนย์กลางสุขภาพนานาชาติ ซึ่งจะทําให้ภูมิภาค มั่นคงและปลอดภัยในการป้องกันโรค
----------------------
รัฐบาลไทย-ข่าวทำเนียบรัฐบาล-“อนุชา” ชื่นชมการดำเนินงานสหกรณ์การเกษตรมโนรมย์ฯ ตอบสนองนโยบายของรัฐ ในการพัฒนาคุณภาพชีวิตชาวเกษตรกรในพื้นที่ให้ดีขึ้น
วันศุกร์ที่ 26 สิงหาคม 2565
“อนุชา” ชื่นชมการดําเนินงานสหกรณ์การเกษตรมโนรมย์ฯ ตอบสนองนโยบายของรัฐ ในการพัฒนาคุณภาพชีวิตชาวเกษตรกรในพื้นที่ให้ดีขึ้น
“อนุชา” ชื่นชมการดําเนินงานสหกรณ์การเกษตรมโนรมย์ฯ ตอบสนองนโยบายของรัฐ ในการพัฒนาคุณภาพชีวิตชาวเกษตรกรในพื้นที่ให้ดีขึ้น
วันนี้ (26 สิงหาคม 2565) ณ สหกรณ์การเกษตรมโนรมย์ จํากัด อําเภอมโนรมย์ จังหวัดชัยนาท นายอนุชานาคาศัย รัฐมนตรีประจําสํานักนายกรัฐมนตรี เป็นประธานเปิดการประชุมใหญ่สามัญ ประจําปี ครั้งที่ 48 ของสหกรณ์การเกษตรมโนรมย์ จํากัด โดยมีผู้ว่าราชการจังหวัดชัยนาท นายอําเภอมโนรมย์ สหกรณ์จังหวัดชัยนาท หัวหน้าสํานักงานตรวจบัญชีสหกรณ์ชัยนาท ผู้อํานวยการสํานักงาน ธกส. จังหวัดชัยนาท ผู้จัดการ ธ.ก.ส. สาขามโนรมย์ ประธานกรรมการผู้จัดการสหกรณ์การเกษตรภายในจังหวัดชัยนาท คณะกรรมการดําเนินการ ผู้ตรวจสอบกิจการ ที่ปรึกษา ผู้แทนสมาชิก เจ้าหน้าที่สหกรณ์เข้าร่วม
นายอนุชาฯ กล่าวแสดงความยินดีกับสหกรณ์การเกษตรมโนรมย์ จํากัด ที่ได้ดําเนินธุรกิจ ในการพัฒนาภาคการเกษตรในพื้นที่มาจนครบ 48 ปี ด้วยความมุ่งมั่นและความตั้งใจ เพื่อพัฒนาองค์กรให้เป็นสหกรณ์ให้มั่นคง สร้างมาตรฐานการให้บริการที่ดี จัดสวัสดิการให้ครอบคลุมทุกกลุ่มสมาชิก ร่วมมือกันพัฒนาชุมชนและสังคม เพื่อสร้างประโยชน์ สร้างความสุขให้เกิดกับชาวมโนรมย์ และสมาชิกในพื้นที่ใกล้เคียง พร้อมกล่าวชื่นชมการดําเนินงานของสหกรณ์การเกษตรมโนรมย์ฯ ในการเป็นกลไกภาคการเกษตรที่ตอบสนองนโยบายของราชการ ในการพัฒนาคุณภาพชีวิตชาวเกษตรกรในพื้นที่อําเภอมโนรมย์ และพื้นที่ใกล้เคียง ไม่ว่าจะเป็นโครงการรวบรวมข้าวเปลือก ที่เน้นการตลาดนําการผลิต โครงการธุรกิจชุมชนสร้างไทย โครงการนาแปลงใหญ่ เพื่อช่วยเหลือบรรเทาความเดือดร้อน ของสมาชิกและเกษตรกรในพื้นที่มีความเป็นอยู่ที่ดีขึ้น เพิ่มขีดความสามารถในการดําเนินธุรกิจของสมาชิกต่อสหกรณ์อย่างต่อเนื่อง พร้อมกับย้ําว่า การพัฒนาดังกล่าวสามารถตอบสนองความต้องการของสมาชิกทุกท่านได้เป็นอย่างดี แสดงให้เห็นถึงจุดยืนอันแน่วแน่ในการเป็นที่พึ่งของมวลสมาชิกอย่างแท้จริง
สําหรับการดําเนินงานของสหกรณ์เกษตรมโนรมย์ในรอบปีที่ผ่านมา สหกรณ์ฯ มีผลกําไรสุทธิ 24 ล้านบาทเศษ ผลของกําไรจัดสรรเป็นทุนของสหกรณ์ และเป็นเงินปันผลให้แก่สมาชิก มีสมาชิกรวม 4 สาขา จํานวน 8,470 คน ทุนเรือนหุ้น 583 ล้านบาทเศษ ทุนดําเนินงาน 2,620 ล้านบาทเศษ เงินรับฝากจากสมาชิก 1,673 ล้านบาทเศษ สินเชื่อให้แก่สมาชิก 1,433 ล้านบาทเศษ รวบรวมข้าวเปลือกจากสมาชิกและเกษตรกรทั่วไป โดยทํา MOU กับบริษัทธนสรรไรซ์ จํากัด จํานวน 136,000 ตันเศษ คิดเป็นเงิน จํานวน 956 ล้านบาท
............................
รัฐบาลไทย-ข่าวทำเนียบรัฐบาล-สนามบินนานาชาติอู่ตะเภา ระยอง และพัทยา ได้รับใบรับรองการดำเนินงานสนามบินสาธารณะจากสำนักงานการบินพลเรือนแห่งประเทศไทย (CAAT)
วันพฤหัสบดีที่ 3 มีนาคม 2565
สนามบินนานาชาติอู่ตะเภา ระยอง และพัทยา ได้รับใบรับรองการดําเนินงานสนามบินสาธารณะจากสํานักงานการบินพลเรือนแห่งประเทศไทย (CAAT)
สํานักงานการบินพลเรือนแห่งประเทศไทย (CAAT) กระทรวงคมนาคม โดยนายสุทธิพงษ์ คงพูล ผู้อํานวยการ CAAT มอบใบรับรองการดําเนินงานสนามบินสาธารณะของสนามบินนานาชาติให้การท่าอากาศยานอู่ตะเภา ระยอง และพัทยา
สํานักงานการบินพลเรือนแห่งประเทศไทย (CAAT) กระทรวงคมนาคม โดยนายสุทธิพงษ์ คงพูล ผู้อํานวยการ CAAT มอบใบรับรองการดําเนินงานสนามบินสาธารณะของสนามบินนานาชาติอู่ตะเภา ระยอง และพัทยา ให้การท่าอากาศยานอู่ตะเภา (กทภ.) กองทัพเรือ โดยมีพลเรือเอก วรพล ทองปรีชา ผู้อํานวยการ การท่าอากาศยานอู่ตะเภา เป็นผู้รับมอบ เมื่อวันที่ 2 มีนาคม 2565 ณ ห้องประชุมสุวรรณภูมิ CAAT
ใบรับรองการดําเนินงานสนามบินสาธารณะ (Public Aerodrome Operating Certificate: PAOC) เป็นเอกสารที่ออกให้กับเจ้าของหรือผู้ดําเนินการสนามบินที่ได้รับอนุญาตในการเปิดให้บริการแก่สาธารณะ ทําให้สามารถยืนยันได้ถึงมาตรฐานความปลอดภัยของสนามบินนานาชาติอู่ตะเภา ระยอง พัทยานับเป็นสนามบินสาธารณะแห่งที่สองและสนามบินนานาชาติแห่งแรกที่ได้รับมอบใบรับรองนี้ภายใต้การพิจารณาด้วยกระบวนการใหม่ตามมาตรฐานสากล ภายหลังการจัดตั้ง CAAT
สนามบินนานาชาติอู่ตะเภา ระยอง พัทยา ปัจจุบันได้ให้บริการสาธารณะแก่อากาศยานภายในประเทศและต่างประเทศ ตลอด 24 ชั่วโมง มีความยาวทางวิ่ง 3,505 เมตร ซึ่งสามารถรองรับอากาศยานขนาดใหญ่ได้ทั้ง B777, B787, A330 รวมถึง Antonov และสนามบินแห่งนี้ยังอยู่ระหว่างการพัฒนาภายใต้โครงการพัฒนาสนามบินอู่ตะเภาและเมืองการบินภาคตะวันออก ซึ่งเป็นหนึ่งในโครงการโครงสร้างพื้นฐานหลักสําคัญของ Eastern Economic Corridor (EEC) โดยมีวัตถุประสงค์เพื่อยกระดับสนามบินนานาชาติอู่ตะเภา ระยอง พัทยา เป็น “สนามบินนานาชาติเชิงพาณิชย์หลักแห่งที่ 3" ที่เชื่อมต่อกับท่าอากาศยานดอนเมืองและ ท่าอากาศยานสุวรรณภูมิด้วยรถไฟความเร็วสูง ทําให้ทั้ง 3 สนามบินสามารถรองรับผู้โดยสารรวมกันได้มากถึง 200 ล้านคนต่อปี
รัฐบาลไทย-ข่าวทำเนียบรัฐบาล-​โฆษกรัฐบาลเผย "นายกฯ" ห่วงโอมิครอนระบาดช่วงตรุษจีน แนะประชาชนเลี่ยงเดินทางโดยไม่จำเป็น ลดแออัด ปลอดภัยจากโควิด -19 สธ.ยังคงระดับเตือนภัย ระดับ 4
วันเสาร์ที่ 22 มกราคม 2565
​โฆษกรัฐบาลเผย "นายกฯ" ห่วงโอมิครอนระบาดช่วงตรุษจีน แนะประชาชนเลี่ยงเดินทางโดยไม่จําเป็น  ลดแออัด ปลอดภัยจากโควิด -19  สธ.ยังคงระดับเตือนภัย ระดับ 4
​โฆษกรัฐบาลเผย "นายกฯ" ห่วงโอมิครอนระบาดช่วงตรุษจีน แนะประชาชนเลี่ยงเดินทางโดยไม่จําเป็น  ลดแออัด ปลอดภัยจากโควิด -19  สธ.ยังคงระดับเตือนภัย ระดับ 4
วันนี้ 22 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงการระบาดของโอมิครอนในช่วงตรุษจีน แนะประชาชนเลี่ยงเดินทางโดยไม่จําเป็น ลดแออัด ย้ําปฏิบัติตามมาตรการป้องกันแพร่ระบาดของโรคโควิด-19 โดยเฉพาะในช่วงเทศกาลตรุษจีน ซึ่งปีนี้ตรงกับวันที่ 1 ก.พ. 65 ถือเป็นวันต้อนรับปีใหม่ของคนจีนและคนไทยเชื้อสายจีน คาดว่า ภาพรวมเทศกาลตรุษจีนปีนี้ยังมีความคึกคัก เพราะเป็นเทศกาลเริ่มต้นสิ่งใหม่ๆ ของพี่น้องคนไทยเชื้อสายจีน อย่างไรก็ตาม การฉลองเทศกาลตรุษจีนปีนี้ ต้องปรับรูปแบบกิจกรรมต่าง ๆ จากเดิมที่มีการรวมตัวของคนในครอบครัว ให้เน้นปฏิบัติตามมาตรการ D-M-H-T-T-A เพื่อลดโอกาสการติดเชื้อภายในครอบครัวและชุมชน รวมทั้งให้นําเทคโนโลยีมาใช้ในการฉลองตรุษจีนทางออนไลน์มากขึ้น เพราะแม้ ศบค. จะผ่อนคลายมาตรการให้ดําเนินกิจกรรมกิจการได้ แต่กระทรวงสาธารณสุขยังคงระดับการเตือนภัย ระดับ 4 เหมือนเดิม
โฆษกประจําสํานักนายกรัฐมนตรียังแนะประชาชนปฏิบัติตามคําแนะนําตามมาตรการของกระทรวงสาธารณสุข ดังนี้
1) วันจ่าย : ควรวางแผนการซื้อและใช้เวลาให้สั้นที่สุด เลือกซื้อสิ้นค้าสดใหม่จากแหล่งจําหน่ายที่เชื่อถือได้ เช่น ตลาดที่มีการประเมิน Thai Stop COVID 2 Plus หรือจากร้านค้าที่มีระบบออนไลน์ หากจับจ่ายในตลาดให้ปฏิบัติตามมาตรการเว้นระยะห่าง เลี่ยงจุดแออัด
2) วันไหว้ : ล้างวัตถุดิบให้สะอาด ปรุงอาหารสุกทุกเมนู หากทิ้งอาหารไว้นานหลายชั่วโมงให้อุ่นอาหารอีกครั้งก่อนนํามาบริโภค ลดการเผากระดาษ ใช้ธูปสั้นหรือธูปไฟฟ้า เลี่ยงการปักธูปลงในอาหารโดยตรง จัดสถานที่ให้มีอากาศถ่ายเทได้สะดวก พร้อมทั้งสวมหน้ากากตลอดเวลาขณะที่ทํากิจกรรม
3) วันเที่ยว : ปฏิบัติตามคําแนะนําอย่างเคร่งครัด ได้แก่ สวมหน้ากากอนามัย ล้างมือบ่อย ๆ รักษาระยะห่าง เลี่ยงสถานที่ที่มีผู้คนแออัด เลือกใช้บริการจากสถานประกอบการ แหล่งท่องเที่ยวที่มีสัญลักษณ์ Thai Stop COVID 2 Plus หรือ SHA+ และเมื่อกลับถึงบ้านให้ทําความสะอาดร่างกายทันที
สําหรับจํานวนผู้ติดเชื้อใหม่วันนี้ (22 มกราคม 2565) รวม ยอดผู้ติดเชื้อโควิด-19 รวม
รวม 8,112 ราย จําแนกเป็น ผู้ป่วยจากในประเทศ 7,935 ราย ผู้ป่วยมาจากต่างประเทศ 177 ราย หายป่วยกลับบ้าน 7,582 ราย ผู้ป่วยกําลังรักษา 83,231 ราย เสียชีวิต 19 ราย ล่าสุดการให้บริการวัคซีน โควิด -19 สะสมอยู่ทื่ 112,959,434 โดส เข็มที่ 1 ฉีดสะสม 52,018,470 โดส เข็มที่ 2 ฉีดสะสม 48,115,000 โดส เข็มที่ 3 ฉีดสะสม 12,043,108 โดส เข็มที่ 4 ฉีดสะสม 782,856 โดส ///.
รัฐบาลไทย-ข่าวทำเนียบรัฐบาล-ชวน “สายเที่ยว - บริษัททัวร์” ร่วมโครงการ “ทัวร์เที่ยวไทย” เหลือสิทธิกว่า 168,000 สิทธิ ปชช. รับสิทธิได้ที่แอปฯ เป๋าตัง
วันศุกร์ที่ 11 กุมภาพันธ์ 2565
ชวน “สายเที่ยว - บริษัททัวร์” ร่วมโครงการ “ทัวร์เที่ยวไทย” เหลือสิทธิกว่า 168,000 สิทธิ ปชช. รับสิทธิได้ที่แอปฯ เป๋าตัง
.....
ตามที่รัฐบาลได้ขยายเวลา “โครงการทัวร์เที่ยวไทย” ไปสิ้นสุด พ.ค. 65 นั้น ขณะนี้ระบบได้เปิดให้ประชาชนลงทะเบียนซื้อรายการนําเที่ยว บริษัทนําเที่ยวรายเดิมเริ่มส่งรายการนําเที่ยว และบริษัทนําเที่ยวรายใหม่ลงทะเบียนเข้าร่วมโครงการได้แล้ว
.
รัฐบาลจึงขอเชิญชวนประชาชน และผู้ประกอบการนําเที่ยวเข้าร่วมโครงการดังกล่าว โดยประชาชนสามารถดําเนินการขอรับสิทธิได้ที่แอปฯ เป๋าตัง ซึ่งข้อมูล ณ วันที่ 9 ก.พ.65 เหลือสิทธิตามโครงการกว่า 168,000 สิทธิ และสามารถตรวจสอบรายละเอียดท่องเที่ยวของบริษัทนําเที่ยวที่ www.ทัวร์เที่ยวไทย.ไทย
.
ทั้งนี้ นายกฯ ขอให้หน่วยงานที่เกี่ยวข้องเข้มงวดในเรื่องการกําหนดแนวทางในการบริหารจัดการ เพื่อควบคุมและป้องกันการแพร่ระบาดของโรคโควิด-19 ที่อาจเกิดขึ้นจากการเดินทางท่องเที่ยวภายใต้โครงการฯ พร้อมกํากับให้ผู้ประกอบการนําเที่ยวดูแลนักท่องเที่ยวตามมาตรการโดยเคร่งครัด
.
อ่านเพิ่มเติม คลิกhttps://www.thaigov.go.th/news/contents/details/51393
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. ไฟเขียว ร่างแผนพัฒนาฯ ฉบับที่ 13 มุ่งพลิกโฉมประเทศไทย รับเทรนด์ใหม่ของโลก
วันพฤหัสบดีที่ 11 พฤศจิกายน 2564
ครม. ไฟเขียว ร่างแผนพัฒนาฯ ฉบับที่ 13 มุ่งพลิกโฉมประเทศไทย รับเทรนด์ใหม่ของโลก
....
ที่ประชุม ครม. (9 พ.ย.) เห็นชอบร่างแผนพัฒนาเศรษฐกิจและสังคมแห่งชาติ ฉบับที่ 13 (ปี 2566 - 2570) ซึ่งเป็นแผนระดับที่ 2 โดยเน้นทิศทางและเป้าหมายการพัฒนาประเทศในระยะ 5 ปี ภายใต้หลักการและแนวคิดสําคัญ คือ หลักปรัชญาของเศรษฐกิจพอเพียง/ แนวคิดล้มแล้วลุกไว/เป้าหมายการพัฒนาอย่างยั่งยืนของสหประชาชาติ และโมเดลเศรษฐกิจชีวภาพ เศรษฐกิจหมุนเวียนและเศรษฐกิจสีเขียว (BCG Model)
.
ส่วนแผนกําหนดการพลิกโฉมประเทศไทยสู่ "สังคมก้าวหน้า เศรษฐกิจสร้างมูลค่าอย่างยั่งยืน" เป้าหมายหลัก คือ การปรับโครงการสร้างผลิตสู่เศรษฐกิจฐานนวัตกรรม/การพัฒนาคนสําหรับโลกยุคใหม่/การมุ่งสู่สังคมโอกาสและความเป็นธรรม/การเปลี่ยนผ่านไปสู่ความยั่งยืนและการเสริมสร้างความสามารถของประเทศในการรับมือกับความเสี่ยงภายใต้บริบทโลกใหม่
.
อ่านเพิ่มเติม คลิกhttps://www.thaigov.go.th/news/contents/details/47994
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“ชัยวุฒิ” ตรวจเยี่ยม จ.อยุธยา ติดตามสถานการณ์น้ำท่วม
วันเสาร์ที่ 2 ตุลาคม 2564
“ชัยวุฒิ” ตรวจเยี่ยม จ.อยุธยา ติดตามสถานการณ์น้ําท่วม
“ชัยวุฒิ” ตรวจเยี่ยม จ.อยุธยา ติดตามสถานการณ์น้ําท่วม
“ชัยวุฒิ”รมว.ดีอีเอสลงพื้นที่ติดตามสถานการณ์น้ําท่วมจ.อยุธยาพร้อมพบปะให้ความช่วยเหลือผู้ประสบภัยวอนทุกกลุ่มรักประเทศชาติให้มากๆเพื่อให้รัฐบาลเดินหน้าช่วยเหลือประชาชนได้เต็มที่
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าวันนี้(2ต.ค. 64)ได้เดินทางไปตรวจเยี่ยมพื้นที่อ.บางบาลจ.อยุธยาติดตามสถานการณ์น้ําท่วมเพื่อรับรู้ความเดือดร้อนของประชาชนผู้ประสบภัยอย่างใกล้ชิดและให้ความช่วยเหลือได้สอดคล้องกับบริบทความต้องการของเกษตรกรและประชาชนในพื้นที่โดยเป็นไปตามข้อสั่งการของพลเอกประยุทธ์จันทร์โอชาซึ่งมอบหมายให้รัฐมนตรีทุกคนลงพื้นที่เยี่ยมเยียนช่วยเหลือพี่น้องประชาชนและตรวจตาดูพื้นที่น้ําท่วม
“วันนี้ผมได้มาตรวจที่อ.บางบาลก็พบว่าเป็นพื้นที่ลุ่มต่ําโดยเฉพาะพื้นที่การเกษตรก็ท่วมเสียหายหมดเลยเป็นหน้าที่ที่ทางรัฐบาลต้องมาติดตามดูแลเยียวยาพี่น้องประชาชนชาวนาปีนี้ก็ไม่มีรายได้ก็ต้องการช่วยเหลือ”นายชัยวุฒิกล่าว
นอกจากนี้กระทรวงดิจิทัลฯยังให้ความสําคัญกับการแจ้งเตือนประชาชนในพื้นที่เสี่ยงให้รับรู้สถานการณ์น้ําเพื่อป้องกันให้เกิดความสูญเสียน้อยที่สุดกับประชาชนโดยสั่งการผ่านกรมอุตุนิยมวิทยาซึ่งเป็นหน่วยงานในสังกัดให้ติดตามประเมินสถานการณ์อย่างใกล้ชิดเพื่อเชื่อมโยงข้อมูลแจ้งเตือนภัยระดับต่างๆผ่านเครือข่ายกองอํานวยการน้ําแห่งชาติ(กอนช.)ภาคส่วนที่เกี่ยวข้องรวมถึงประชาชนในพื้นที่เสี่ยงภัยพิบัติน้ําท่วมได้อย่างทันการณ์
ล่าสุดจากรายงานการพยากรณ์อากาศของกรมอุตุนิยมวิทยาทราบว่ามีการก่อตัวของพายุที่ฟิลิปปินส์ในห้วงสัปดาห์นี้ก็อาจมีผลต่อประเทศไทยในช่วงวันที่8-9ต.ค.นี้เริ่มก่อตัวเข้ามาในประเทศไทยตามร่องมรสุมต่างๆอาจทําให้มีฝนตกหนักในช่วงปลายสัปดาห์หน้าจึงต้องเร่งเตือนประชาชนให้ระมัดระวังเพราะอาจมีน้ําท่วมขึ้นสูงในบางพื้นที่
ทั้งนี้รมว.ดีอีเอสยังได้แสดงความคิดเห็นกรณีการลงพื้นที่ติดตามสถานการณ์น้ําท่วมของรัฐบาล/นายกรัฐมนตรีเพื่อช่วยเหลือผู้ประสบภัยในบางจังหวัดอย่างเช่นนนทบุรีมีกลุ่มผู้ชุมนุมทางการเมืองมาปิดกั้นและขับไล่ว่าแม้ผู้ชุมนุมมีสิทธิแสดงความคิดเห็นทางการเมืองแต่ก็ควรเคารพการทําหน้าที่ของเจ้าหน้าที่ภาครัฐบาลด้วยโดยเฉพาะการปฏิบัติภารกิจในสถานการณ์นี้เป็นการไปตรวจติตามน้ําเพื่อช่วยเหลือพี่น้องชาวนนทบุรีและชาวกรุงเทพฯ
“เราควรมาช่วยเหลือกันเรื่องการเมืองควรเอาไว้ก่อนเพราะตอนนี้เป็นช่วงเวลาที่พี่น้องประชาชนเดือนร้อนเพราะปัญหาน้ําท่วมเอาเรื่องการเมืองมากไปประเทศก็ไปไม่ได้ฝากไปถึงผู้ชุมนุมทุกคนว่าให้คํานึงถึงประเทศชาติให้รักประเทศชาติมากๆ”นายชัยวุฒิกล่าว
**************
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงยุติธรรม เป็นประธานการประชุมขับเคลื่อนร่างกฎหมายเฝ้าระวังผู้พ้นโทษในคดีร้ายแรงที่เป็นอันตรายต่อสังคม
วันอังคารที่ 13 กรกฎาคม 2564
ผู้ช่วยรัฐมนตรีประจํากระทรวงยุติธรรม เป็นประธานการประชุมขับเคลื่อนร่างกฎหมายเฝ้าระวังผู้พ้นโทษในคดีร้ายแรงที่เป็นอันตรายต่อสังคม
ผู้ช่วยรัฐมนตรีประจํากระทรวงยุติธรรม เป็นประธานการประชุมขับเคลื่อนร่างกฎหมายเฝ้าระวังผู้พ้นโทษในคดีร้ายแรงที่เป็นอันตรายต่อสังคม (ร่างพระราชบัญญัติป้องกันการกระทําความผิดซ้ําของผู้กระทําความผิดอุกฉกรรจ์ที่ใช้ความรุนแรง พ.ศ. ....)
ในวันจันทร์ที่ ๑๒ กรกฎาคม ๒๕๖๔ นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม เป็นประธานการประชุมขับเคลื่อนร่างกฎหมายเฝ้าระวังผู้พ้นโทษในคดีร้ายแรงที่เป็นอันตรายต่อสังคม (ร่างพระราชบัญญัติป้องกันการกระทําความผิดซ้ําของผู้กระทําความผิดอุกฉกรรจ์ที่ใช้ความรุนแรง พ.ศ. ....) ผ่านระบบการประชุมทางไกล (Video Conference) โดยมีผู้ทรงคุณวุฒิที่เกี่ยวข้องด้านการประชาสัมพันธ์ และประชาสังคม ได้แก่ นางอาภาภรณ์ โกศลกุล นางสาวชนัดดา พิทยศิริ นางโศรดา เดชะพงษ์พันธุ์ และผู้บริหารจากกระทรวงยุติธรรม ได้แก่ นายไตรยฤทธิ์ เตมหิวงศ์ ผู้ตรวจราชการกระทรวงยุติธรรม นางสาวเอมอร เสียงใหญ่ ผู้ตรวจราชการกระทรวงยุติธรรม นางสาวรวิวรรณ จตุรพิธพร ที่ปรึกษาด้านกฎหมาย สํานักงานปลัดกระทรวงยุติธรรม นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม นางสาวพัชรศรี ศรีเมือง ผู้ช่วยปลัดกระทรวงยุติธรรม เข้าร่วมประชุม โดยมี พันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม นางสาวสุพรรณี ประเสริฐทองกร รองผู้อํานวยการสํานักงานกิจการยุติธรรม พันตํารวจโท มนตรี บุญยโยธิน รองอธิบดีกรมคุมประพฤติ และเจ้าหน้าที่ที่เกี่ยวข้องทําหน้าที่ฝ่ายเลขานุการ
ที่ประชุมได้ร่วมพิจารณาประเด็นต่าง ๆ ต่อไปนี้
๑. ที่ประชุมรับทราบการจัดทําคําสั่งกระทรวงยุติธรมเรื่อง แต่งตั้งคณะกรรมการขับเคลื่อนร่างกฎหมายเฝ้าระวังผู้พ้นโทษในคดีร้ายแรงที่เป็นอันตรายต่อสังคม โดยปัจจุบันอยู่ระหว่างการเสนอรัฐมนตรีว่าการกระทรวงยุติธรรม เพื่อพิจารณาลงนาม
๒. ที่ประชุมได้เห็นชอบร่างรายละเอียดและแผนการเผยแพร่ประชาสัมพันธ์และสร้างความรับรู้เกี่ยวกับร่างกฎหมายเฝ้าระวังผู้พ้นโทษในคดีร้ายแรงที่เป็นอันตรายต่อสังคมให้แก่ประชาชน และมีข้อสังเกต ดังนี้
- การจัดทําสื่อประชาสัมพันธ์ควรคํานึงถึงกลุ่มเป้าหมายให้รอบด้าน ไม่จํากัดแต่เพียงสตรีหรือเยาวชนเท่านั้น แต่ควรสร้างความตระหนักแก่ประชาชนทั่วไปด้วย
- ควรกําหนดเครื่องมือในการประชาสัมพันธ์อย่างทั่วถึง ไม่จํากัดแต่เพียงพื้นที่ในเมืองเพราะในพื้นที่ต่างจังหวัดอาจเข้าไม่ถึงอินเตอร์เน็ต
- ควรจัดทํา Infographic และคําอธิบายร่างพระราชบัญญัติฯ โดยใช้ภาษาที่เข้าใจง่าย และควรมีการปรับเปลี่ยนข้อมูลให้ครบถ้วนเหมาะสม และควรคํานึงถึงหน่วยงานเครือข่ายหรือหน่วยงานที่ต้องร่วมดําเนินการเกี่ยวกับร่างพระราชบัญญัติฯ เช่น สํานักงานศาลยุติธรรม เป็นต้น
- คลิปวิดีโอสั้น อธิบายร่างพระราชบัญญัติฯ เพื่อเสนอ ครม. หากสํานักงานกิจการยุติธรรมดําเนินการเสร็จสิ้นแล้ว ขอให้จัดส่งให้คณะกรรมการฯ ร่วมพิจารณาเนื้อหา ความเหมาะสมอีกครั้งก่อนเสนอต่อ ครม. หรือนําออกไปเผยแพร่ประชาสัมพันธ์
รัฐบาลไทย-ข่าวทำเนียบรัฐบาล-นายกฯ ชื่นชมเมนูอาหารกลางวันต้นแบบ มีคุณค่า ครบโภชนาการ ขอความร่วมมือช่วยกันส่งเสริม สนับสนุนอาหารประจำท้องถิ่น เพื่อเผยแพร่วัฒนธรรมอาหารพื้นถิ่นควบคู่กับอาหารวัฒนธรรมอื่น ๆ
วันอังคารที่ 26 เมษายน 2565
นายกฯ ชื่นชมเมนูอาหารกลางวันต้นแบบ มีคุณค่า ครบโภชนาการ ขอความร่วมมือช่วยกันส่งเสริม สนับสนุนอาหารประจําท้องถิ่น เพื่อเผยแพร่วัฒนธรรมอาหารพื้นถิ่นควบคู่กับอาหารวัฒนธรรมอื่น ๆ
นายกฯ ชื่นชมเมนูอาหารกลางวันต้นแบบ มีคุณค่า ครบโภชนาการ ขอความร่วมมือช่วยกันส่งเสริม สนับสนุนอาหารประจําท้องถิ่น เพื่อเผยแพร่วัฒนธรรมอาหารพื้นถิ่นควบคู่กับอาหารวัฒนธรรมอื่น ๆ
นายธนกร วังบุญคงชนะ โฆษกประจําสํานักนายกรัฐมนตรี เผยว่า วันนี้ (26 เมษายน 2565) เวลา 08.30 น. ก่อนการประชุมคณะรัฐมนตรี ที่ตึกสันติไมตรี ทําเนียบรัฐบาล นางอรรชกา สีบุญเรือง ประธานกรรมการสํานักงานส่งเสริมเศรษฐกิจสร้างสรรค์ และคณะผู้บริหาร เข้าพบพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อนําเสนอนิทรรศการ “โครงการพัฒนาการเรียนรู้ของเด็กผ่านประสบการณ์อาหารกลางวันโรงเรียน (Lunch and Learn Project)” ของ สํานักงานส่งเสริมเศรษฐกิจสร้างสรรค์ (องค์การมหาชน) หรือ สศส. โดยมีนายสุพัฒนพงษ์ พันธ์มีเชาว์ รองนายกรัฐมนตรี และรัฐมนตรีว่าการกระทรวงพลังงาน นายดิสทัต โหตระกิตย์ เลขาธิการนายกรัฐมนตรี เข้าร่วมด้วย
โอกาสนี้ นายกรัฐมนตรีเยี่ยมชมนิทรรศการต้นแบบอาหารกลางวันและรับทราบความคืบหน้าในโครงการพัฒนาการเรียนรู้ของเด็กผ่านประสบการณ์อาหารกลางวันโรงเรียน (Lunch and Learn Project) ซึ่ง สศส. ได้ดําเนินการร่วมกับเชฟ นักสร้างสรรค์อาหาร ผ่านกระบวนการมีส่วนร่วมของนักออกแบบ ผู้เชี่ยวชาญด้านโภชนาการ นักเรียน และบุคลากรที่เกี่ยวข้องของโรงเรียนในพื้นที่เป้าหมาย 2 จังหวัด คือ จังหวัดขอนแก่น จํานวน 5 โรงเรียน โดยมีนักเรียนเข้าร่วมโครงการ 2,228 คน และจังหวัดเชียงใหม่ จํานวน 4 โรงเรียน มีนักเรียนเข้าร่วมโครงการ 970 คน ในการพัฒนารายการอาหารอย่างสร้างสรรค์ที่สอดคล้องกับโภชนาการสําหรับเด็กช่วงปฐมวัยด้วยวัตถุดิบท้องถิ่น เพื่อศึกษาระบบการจัดการอาหารและสูตรอาหารกลางวัน ภายใต้งบประมาณที่จํากัด โดยคํานึงถึงหลักโภชนาการที่เด็กสมควรได้รับ อีกทั้งเป็นการเสริมสร้างแรงบันดาลใจและกระตุ้นการเรียนรู้วัฒนธรรมอาหารท้องถิ่นและวัฒนธรรมอื่น ๆ ของเด็กผ่านประสบการณ์อาหารกางวัน รวมทั้งส่งเสริมการเรียนรู้แลกเปลี่ยนความเข้าใจทางวัฒนธรรมอาหารพื้นถิ่นและอาหารจากวัฒนธรรมอื่น ๆ ภายใต้งบ 21 บาท/คน/วัน โดยมีเมนูต้นแบบนําเสนอต่อนายกรัฐมนตรีในวันนี้ ประกอบด้วย 1) Kwantip’s fried chicken มันบด โคลสลอว์ฝรั่งกิมจู 2) ข้าวไก่อบซอสเทอริยากิ ไข่ต้มซีอิ๊ว เฉาก๊วยนมสด และ 3) ข้าวกับแกงโฮ๊ะหมู กล้วยน้ําว้า
นายกรัฐมนตรีแสดงความชื่นชมโครงการฯ ดังกล่าว ที่จะมีส่วนช่วยส่งเสริมพัฒนาการเรียนรู้ของเด็กผ่านกิจกรรมอาหารกลางวัน เพื่อเป็นโครงการนําร่องและพัฒนาขยายผลลงสู่สถานศึกษาอื่น ๆ ต่อไป ทั้งนี้ นายกรัฐมนตรีขอให้ช่วยกันส่งเสริม สนับสนุนการใช้วัตถุดิบปรุงอาหารประจําท้องถิ่นหรือประจําภูมิภาค เพื่อเป็นส่วนหนึ่งในการสนับสนุนและเผยแพร่วัฒนธรรมอาหารพื้นถิ่นควบคู่กับอาหารวัฒนธรรมอื่น ๆ พร้อมเป็นกําลังใจให้คณะทํางานและผู้มีส่วนเกี่ยวข้องทุกคน ที่เห็นความสําคัญและได้ร่วมกันผลักดันกิจกรรมเพื่อพัฒนาการเรียนรู้ของเด็กไทยในการสร้างต้นแบบการจัดการอาหารและสูตรอาหารกลางวันโดยคํานึงถึงหลักโภชนาการที่เด็กสมควรได้รับ อีกทั้งยังเป็นการเสริมสร้างแรงบันดาลใจให้เด็ก ๆ อีกทางหนึ่งด้วย
-----------
รัฐบาลไทย-ข่าวทำเนียบรัฐบาล-นายกฯ เร่งผลักดันความร่วมมือ “การเกษตรไทย - ซาอุดีฯ” เดินหน้าขยายตลาด “ส่งออกข้าวไทย”
วันพฤหัสบดีที่ 9 มิถุนายน 2565
นายกฯ เร่งผลักดันความร่วมมือ “การเกษตรไทย - ซาอุดีฯ” เดินหน้าขยายตลาด “ส่งออกข้าวไทย”
.....
พลเอก ประยุทธ์ จันทร์โอชา นายกรัฐมนตรี เร่งส่งเสริมและผลักดันความร่วมมือด้าน “สินค้าเกษตร” ระหว่างไทยและซาอุดีอาระเบียให้มีความก้าวหน้าและเป็นรูปธรรม ทั้งนี้ กระทรวงเกษตรและสหกรณ์ได้เดินหน้าขยายความร่วมมือด้านการเกษตรกับซาอุดีฯ ซึ่งจะครอบคุลมภาคการเกษตรทุกมิติ เช่น ชลประทาน ปศุสัตว์ ประมง ฮาลาล อุตสาหกรรมเกษตร และเทคโนโลยีเกษตร เป็นต้น
.
นอกจากนี้ คณะกรรมการบริหารกรมการข้าว ได้เล็งเห็น “โอกาสของการส่งออกข้าวไทย” และจากสถานการณ์ปัญหาความมั่นคงทางอาหาร (Food Security) ที่ผ่านมา พบว่า ประเทศไทยสามารถรับมือได้น่าพอใจ และทางซาอุดีฯ ก็มีความต้องการข้าวเป็นจํานวนมาก
.
นายกฯ จึงกําชับทุกหน่วยงานที่เกี่ยวข้อง ให้ร่วมบูรณาการการทํางานเพื่อให้เกิดผลสําเร็จ โดยเชื่อมั่นในองค์ความรู้ ความสามารถของคนไทย และประสบการณ์ที่ไทยสืบทอดภูมิปัญญาการปลูกข้าวมาอย่างยาวนาน
.
อ่านเพิ่มเติม คลิกhttps://www.thaigov.go.th/news/contents/details/55491
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 8 จังหวัดประจำวันที่ 17 พฤศจิกายน 2564 เวลา 17.00 น. สามารถสัญจรผ่านได้ 17 สายทาง สัญจรผ่านได้ 6 สายทาง
วันพุธที่ 17 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 8 จังหวัดประจําวันที่ 17 พฤศจิกายน 2564 เวลา 17.00 น. สามารถสัญจรผ่านได้ 17 สายทาง สัญจรผ่านได้ 6 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 17 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 8 จังหวัด สามารถสัญจรผ่านได้ 17 สายทาง และไม่สามารถสัญจรผ่านได้ 6 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 17 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 8 จังหวัด ได้แก่ พระนครศรีอยุธยา ชัยภูมิ สุรินทร์ บุรีรัมย์ มหาสารคาม ร้อยเอ็ด สุพรรณบุรี และนครปฐม รวม 23 สายทาง สามารถสัญจรผ่านได้ 17 สายทาง และไม่สามารถสัญจรผ่านได้ 6 สายทาง แบ่งเป็น น้ําท่วมสูง 5 สายทาง (5 แห่ง) ทางขาด โครงสร้างทางชํารุด กัดเซาะ 1 สายทาง (1 แห่ง) รายละเอียดดังนี้
1. สายทาง ชย.024 สะพานข้ามแม่น้ําชี ท่านกโง่ อําเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
2. สายทาง สร.021 ถนนเชิงลาดสะพานมิตรภาพสระขุด อําเภอชุมพลบุรี จังหวัดสุรินทร์ น้ําท่วมสูง 40 เซนติเมตร (ช่วง กม. ที่ 1+200 - 3+800)
3. สายทาง สร.022 สะพานมิตรภาพ - หนองเรือ อําเภอท่าตูม และชุมพลบุรี จังหวัดสุรินทร์ น้ําท่วมสูง 50 เซนติเมตร (ช่วง กม. ที่ 3+150 - 4+000)
4. สายทาง รอ.033 ถนนเชิงลาดสะพานข้ามลําน้ําชี สะพานคุยโพธิ์ - หนองแก่ง อําเภอโพธิ์ชัย จังหวัดร้อยเอ็ด น้ําท่วมสูง 70 เซนติเมตร (ช่วง กม. ที่ 2+050 - 3+500)
5. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อําเภอลาดบัวหลวง และเสนา จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 0+000 - 7+250)
6. สายทาง อย.3049 แยก ทล.340 (กม. ที่ 55+900) - บ้านบางตาเถร อําเภอลาดบัวหลวง จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 0+000 - 8+530)
ทั้งนี้ ทช. จะเร่งดําเนินแผนการฟื้นฟูซ่อมแซมเส้นทางที่ได้รับผลกระทบ เพื่อบรรเทาความเดือดร้อนในการสัญจรของประชาชน เพื่อให้ประชาชนสามารถใช้เดินทางสัญจรได้อย่างปลอดภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดย ทช. จะติดตามสถานการณ์อย่างใกล้ชิดและรายงานให้ทราบเป็นระยะ ๆ ประชาชนสามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ แสดงความเสียใจกรณี พญ.วราลัคน์ สุภวัตรจริยากุล หรือ “คุณหมอกระต่าย” ประสบอุบัติเหตุขณะเดินข้ามทางม้าลาย กำชับเจ้าหน้าที่ บังคับใช้กฎหมายอย่างจริงจัง
วันจันทร์ที่ 24 มกราคม 2565
โฆษกรัฐบาลเผย นายกฯ แสดงความเสียใจกรณี พญ.วราลัคน์ สุภวัตรจริยากุล หรือ “คุณหมอกระต่าย” ประสบอุบัติเหตุขณะเดินข้ามทางม้าลาย กําชับเจ้าหน้าที่ บังคับใช้กฎหมายอย่างจริงจัง
โฆษกรัฐบาลเผย นายกฯ แสดงความเสียใจกรณี พญ.วราลัคน์ สุภวัตรจริยากุล หรือ “คุณหมอกระต่าย” ประสบอุบัติเหตุขณะเดินข้ามทางม้าลาย กําชับเจ้าหน้าที่ บังคับใช้กฎหมายอย่างจริงจัง ย้ํา ทางเท้าและทางม้าลายต้องปลอดภัยสําหรับทุกคน
วันที่ 24 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความเสียใจต่อกรณี พญ.วราลัคน์ สุภวัตรจริยากุล หรือ คุณหมอกระต่าย แพทย์ผู้ชํานาญการด้านจักษุวิทยา ภาควิชาจักษุวิทยา คณะแพทยศาสตร์ จุฬาลงกรณ์มหาวิทยาลัย ที่ประสบอุบัติเหตุขณะเดินทางข้ามทางม้าลาย บริเวณด้านหน้าสถาบันไตภูมิราชนครินทร์ ถนนพญาไท เมื่อวันที่ 21 มกราคม ที่ผ่านมา โดยมอบหมาย นายประทีป กีรติเรขา รองเลขาธิการนายกรัฐมนตรีฝ่ายการเมือง เป็นผู้แทนนายกรัฐมนตรีร่วมสวดพระอภิธรรม ณ วัดพระศรีมหาธาตุวรมหาวิหาร เขตบางเขน พร้อมส่งพวงหรีด แสดงความอาลัยด้วย นับเป็นความสูญเสียครั้งสําคัญของวงการจักษุแพทย์
ทั้งนี้ นายกรัฐมนตรี สั่งการให้หน่วยงานที่เกี่ยวข้อง ตลอดจนเจ้าหน้าที่กวดขันบังคับใช้กฎหมายจราจรอย่างจริงจังและเข้มงวด พร้อมให้ตํารวจติดตามคดีให้ความเป็นธรรมกับผู้เสียชีวิต และเร่งจัดประชุมหารือกับหน่วยงานที่เกี่ยวข้อง ทั้ง กทม. กระทรวงมหาดไทย กระทรวงคมนาคมและภาคประชาสังคม ร่วมกันพิจารณาแก้ไขเร่งด่วน ทั้งมาตรการระยะสั้นและระยะยาว ทําให้ทางม้าลายและทางเท้าเป็นพื้นที่ปลอดภัยสําหรับประชาชนเดินเท้าให้ได้อย่างยั่งยืน
รัฐบาลไทย-ข่าวทำเนียบรัฐบาล-รมว. พิพัฒน์ เปิดการแข่งชันจักรยานชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเพื่อกระตุ้นเศรษฐกิจและการท่องเที่ยวจังหวัดสงขลา
วันศุกร์ที่ 26 สิงหาคม 2565
รมว. พิพัฒน์ เปิดการแข่งชันจักรยานชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเพื่อกระตุ้นเศรษฐกิจและการท่องเที่ยวจังหวัดสงขลา
รมว.กก.กล่าวว่า จังหวัดสงขลาเป็นจังหวัดที่มีภูมิประเทศสวยงาม มีทรัพยากรธรรมชาติทางทะเล ซึ่งมีความสําคัญเป็นอย่างยิ่งต่อการท่องเที่ยว และมีความพร้อมทางด้านวัฒนธรรมที่สืบสานมาอย่างยาวนาน
วันที่ 21 สิงหาคม 2565 เวลา 05.30 น. นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา (รมว.กก.) เป็นประธานเปิดการแข่งชันจักรยานชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ มหาวิทยาลัยราชภัฏสงขลา เพื่อกระตุ้นเศรษฐกิจและการท่องเที่ยวจังหวัดสงขลา โดยการจัดกิจกรรมในครั้งนี้มีวัตถุประสงค์ เพื่อส่งเสริมและสนับสนุน การออกกําลังกายแก่นักท่องเที่ยว นักกีฬา ทั้งชาวไทยและชาวต่างประเทศ ตลอดทั้งเยาวชน และประชาชน ซึ่งถือเป็นการประชาสัมพันธ์แหล่งท่องเที่ยว และสงขลาเมืองกีฬา รวมถึงสร้างรายได้จากกิจกรรม ให้ธุรกิจท่องเที่ยวชุมชน และธุรกิจอื่นๆ ที่เกี่ยวข้อง พร้อมทั้งส่งเสริมความสัมพันธ์และความร่วมมือด้านกิจกรรมกีฬาระหว่างองค์กร ทั้งภาครัฐและเอกชนในจังหวัดสงขลา
รมว.กก.กล่าวว่า จังหวัดสงขลาเป็นจังหวัดที่มีภูมิประเทศสวยงาม มีทรัพยากรธรรมชาติทางทะเล ซึ่งมีความสําคัญเป็นอย่างยิ่งต่อการท่องเที่ยว และมีความพร้อมทางด้านวัฒนธรรมที่สืบสานมาอย่างยาวนาน จังหวัดสงขลาเป็นศูนย์กลาง ในการคมนาคมในภาคใต้และเป็นศูนย์กลางในการเดินทางท่องเที่ยวแถบภูมิภาคอาเชียน การจัดกิจกรรมกีฬาในครั้งนี้ เป็นการขับเคลื่อนนตามนโยบายของกระทรวงการท่องเที่ยวและก็ฬาที่จะยกระดับมาตรฐานทางการกีฬาของประเทศไทย และกิจกรรมการแข่งขันต่างๆ ให้เป็นระดับมาตรฐานสากล ที่จะนําไปสู่การสร้างมูลค่าเพิ่มทางเศรษฐกิจ พร้อมทั้งการสร้างภาพลักษณ์ของจังหวัด ตามยุทธศาสตร์การพัฒนาอุตสาหกรรมการกีฬาและการท่องเที่ยวเชิงกีฬา ซึ่งเป็นส่วนสําคัญในการสร้างและส่งเสริมการกระตุ้นเศรษฐกิจในระดับจังหวัด และระดับประเทศ
รัฐบาลไทย-ข่าวทำเนียบรัฐบาล-รัฐบาลสนับสนุนบริจาคเงินผ่าน e- Donation เข้ากองทุนเพื่อความเสมอภาคทางการศึกษา ช่วยนักเรียนยากจน ขยายสิทธิประโยชน์ภาษีถึงปี 66 หักลดหย่อนภาษีได้ 2 เท่า
วันพุธที่ 30 มิถุนายน 2564
รัฐบาลสนับสนุนบริจาคเงินผ่าน e- Donation เข้ากองทุนเพื่อความเสมอภาคทางการศึกษา ช่วยนักเรียนยากจน ขยายสิทธิประโยชน์ภาษีถึงปี 66 หักลดหย่อนภาษีได้ 2 เท่า
รัฐบาลสนับสนุนบริจาคเงินผ่าน e- Donation เข้ากองทุนเพื่อความเสมอภาคทางการศึกษา ช่วยนักเรียนยากจน ขยายสิทธิประโยชน์ภาษีถึงปี 66 หักลดหย่อนภาษีได้ 2 เท่า
วันนี้ (30 มิ.ย.64) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันวานนี้ (29 มิถุนายน 2564) ว่า ครม.อนุมัติขยายเวลาการให้สิทธิประโยชน์ทางภาษี สําหรับบุคคลธรรมดาและบริษัทหรือห้างหุ้นส่วนนิติบุคคลที่บริจาคเงินหรือทรัพย์สินให้แก่กองทุนเพื่อความเสมอภาคทางการศึกษา (กสศ.) โดยสามารถหักลดหย่อนหรือหักเป็นรายจ่ายได้ 2 เท่าของจํานวนเงินที่บริจาค ผ่านระบบอิเล็กทรอนิกส์ (e- Donation) ของกรมสรรพากร ตั้งแต่วันที่ 1 มกราคม 2564 ถึง 31 ธันวาคม 2566 (จากเดิมที่สิ้นสุด 31 ธันวาคม 2563) รวมทั้งเพิ่มเติมการยกเว้นภาษีมูลค่าเพิ่ม ภาษีธุรกิจเฉพาะ และอากรแสตมป์ สําหรับเงินได้ที่ได้รับจากการโอนทรัพย์สิน หรือการขายสินค้า หรือสําหรับการกระทําตราสารอันเนื่องมาจากการบริจาคให้แก่กองทุนฯ ทั้งนี้ กสศ. จัดตั้งขึ้นเพื่อใช้ในการช่วยเหลือนักเรียนผู้ขาดแคลนทุนทรัพย์ช่วยลดความเหลื่อมล้ําในการศึกษา และพัฒนาคุณภาพประสิทธิภาพครู ซึ่งได้รับการจัดสรรงบประมาณจากรัฐ หรือจากผู้บริจาคทรัพย์สินเข้ากองทุน โดยดําเนินการในลักษณะการอุดหนุนช่วยเหลือ การส่งเสริมโอกาสทางการศึกษา (มอบทุนการศึกษาและพัฒนาคุณภาพ) และการศึกษาวิจัยนวัตกรรม
สําหรับการดําเนินงานของกองทุนเพื่อความเสมอภาคทางการศึกษาในปี 2563 กสศ. ได้ช่วยเหลือโดยตรงไปแล้ว 1.07 ล้านคน ในส่วนของเงินบริจาคเข้ากองทุนในช่วงปี พ.ศ.2562-2563 มีจํานวน 23.71 ล้านบาท กสศ. ได้นําเงินบริจาคไปใช้ในการช่วยเหลือนักเรียนรวมทั้งสิ้น 46,331 คน แบ่งเป็น (1)นักเรียนยากจนพิเศษที่มีภาวะทุพโภชนาการ จํานวน 40,167 คน (2)นักเรียนยากจนพิเศษและเด็กนอกระบบการศึกษา จํานวน 3,066 คน ที่ได้รับผลกระทบจากโควิด19 ให้กลับเข้าสู่ระบบการศึกษา สามารถพัฒนาตนเองได้อย่างเต็มศักยภาพ (3)นักเรียนยากจนและพิการ 1,298 คน ได้รับการช่วยเหลือเพื่อแบ่งเบาภาระครัวเรือนในช่วงสถานการณ์โควิด19 และป้องกันไม่ให้หลุดออกจากระบบ และ (4)นักเรียนยากจนพิเศษที่มีภาวะทุพโภชนาการในพื้นที่ห่างไกล จํานวน 1,800 คน ให้ได้รับอาหารเช้าเพื่อการเรียนรู้ที่ดีขึ้นตลอด 1 ปี
-----------------
รัฐบาลไทย-ข่าวทำเนียบรัฐบาล-กรมทางหลวงชนบท เปิดใช้สะพานข้ามทางรถไฟ จังหวัดประจวบคีรีขันธ์ เพิ่มความปลอดภัยบริเวณจุดตัดทางรถไฟ พร้อมสนับสนุนโครงการรถไฟทางคู่ของกระทรวงคมนาคม
วันพุธที่ 21 กรกฎาคม 2564
กรมทางหลวงชนบท เปิดใช้สะพานข้ามทางรถไฟ จังหวัดประจวบคีรีขันธ์ เพิ่มความปลอดภัยบริเวณจุดตัดทางรถไฟ พร้อมสนับสนุนโครงการรถไฟทางคู่ของกระทรวงคมนาคม
กรมทางหลวงชนบท (ทช.) กระทรวงคมนาคม เปิดใช้สะพานข้ามทางรถไฟจุดตัดทางรถไฟกับถนนทางหลวงชนบทสาย ปข.1019 แยกทางหลวงแผ่นดินหมายเลข 4 - บ้านปากน้ําปราณบุรี อําเภอปราณบุรี จังหวัดประจวบคีรีขันธ์
กรมทางหลวงชนบท (ทช.) กระทรวงคมนาคม เปิดใช้สะพานข้ามทางรถไฟจุดตัดทางรถไฟกับถนนทางหลวงชนบทสาย ปข.1019 แยกทางหลวงแผ่นดินหมายเลข 4 - บ้านปากน้ําปราณบุรี อําเภอปราณบุรี จังหวัดประจวบคีรีขันธ์ เพื่อช่วยลดการเกิดอุบัติเหตุบริเวณจุดตัดทางรถไฟอย่างสมบูรณ์ เพิ่มความสะดวกปลอดภัยในการเดินทางให้กับประชาชน รวมถึงสนับสนุนโครงการรถไฟทางคู่ สอดรับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายปฐม เฉลยวาเรศ อธิบดีกรมทางหลวงชนบท เปิดเผยว่า ทช. มีถนนในความรับผิดชอบที่มีจุดตัดผ่านทางรถไฟกระจายอยู่ทั่วประเทศ จํานวน 153 แห่ง ซึ่งปัจจุบันปริมาณการจราจรบนถนนดังกล่าวสูงขึ้น ทําให้เกิดอุบัติเหตุรถไฟชนกับยานพาหนะบ่อยครั้ง ประกอบกับการรถไฟแห่งประเทศไทย (รฟท.) มีโครงการพัฒนาการขนส่งระบบราง (โครงการรถไฟทางคู่) ทช. จึงมีแผนปรับปรุงจุดตัดทางรถไฟดังกล่าวให้สอดคล้องกับมาตรการความปลอดภัยของ รฟท. ที่ได้กําหนดให้บริเวณจุดตัดผ่านทางรถไฟที่มีปริมาณการจราจรเป็นจํานวนมากจะต้องก่อสร้างเป็นทางต่างระดับในรูปแบบของสะพานหรืออุโมงค์
สําหรับโครงการก่อสร้างสะพานข้ามทางรถไฟจุดตัดทางรถไฟกับถนนทางหลวงชนบทสาย ปข.1019 แยกทางหลวงแผ่นดินหมายเลข 4 - บ้านปากน้ําปราณบุรี อําเภอปราณบุรี จังหวัดประจวบคีรีขันธ์ ปัจจุบันได้ดําเนินการก่อสร้างแล้วเสร็จสมบูรณ์และได้เปิดให้ประชาชนได้ใช้สัญจรเรียบร้อยแล้ว โดยมีจุดเริ่มต้นโครงการ กม. ที่ 0+000 บริเวณถนนทางหลวงชนบทสาย ปข.1019 แยกทางหลวงแผ่นดินหมายเลข 4 มีจุดสิ้นสุดโครงการบนถนนทางหลวงชนบทสาย ปข.1019 กม. ที่ 1+150 ตําบลวังก์พง อําเภอปราณบุรี จังหวัดประจวบคีรีขันธ์ มีความยาว 280 เมตร ความกว้าง 10 เมตร พร้อมก่อสร้างถนนต่อเชื่อมความยาวรวม 870 เมตร มีทางกลับรถบริเวณจุดสิ้นสุดโครงการ 1 แห่ง นอกจากนี้ยังได้ดําเนินการก่อสร้างสะพานลอยคนเดินข้ามทางรถไฟ 1 แห่ง โดยมีทางลาดเพื่ออํานวยความสะดวกให้กับผู้พิการอีกด้วย
รัฐบาลไทย-ข่าวทำเนียบรัฐบาล-รฟม. ลงพื้นที่ตรวจการดำเนินงาน ลดผลกระทบด้านสิ่งแวดล้อมในเขตพื้นที่ก่อสร้าง โครงการรถไฟฟ้าสายสีเหลือง ช่วงลาดพร้าว - สำโรง
วันพุธที่ 26 มกราคม 2565
รฟม. ลงพื้นที่ตรวจการดําเนินงาน ลดผลกระทบด้านสิ่งแวดล้อมในเขตพื้นที่ก่อสร้าง โครงการรถไฟฟ้าสายสีเหลือง ช่วงลาดพร้าว - สําโรง
โดยตรวจสอบการดําเนินงานตามมาตรการแก้ไขปัญหาฝุ่นละออง PM 2.5
การรถไฟฟ้าขนส่งมวลชนแห่งประเทศไทย (รฟม.)กระทรวงคมนาคม โดยกองสิ่งแวดล้อม ฝ่ายพัฒนาโครงการรถไฟฟ้า ลงพื้นที่ตรวจสอบและติดตามการดําเนินงานลดผลกระทบด้านสิ่งแวดล้อมในเขตพื้นที่ก่อสร้างโครงการรถไฟฟ้าสายสีเหลืองช่วงลาดพร้าว - สําโรง ตลอดแนวเส้นทางก่อสร้างโครงการฯ ตั้งแต่สถานีลาดพร้าว บนถนนลาดพร้าว ไปจนถึงสถานีสําโรง ถนนเทพารักษ์ โดยตรวจสอบการดําเนินงานตามมาตรการแก้ไขปัญหาฝุ่นละออง PM 2.5 เช่น การติดตั้งเครื่องพ่นละอองน้ํา การฉีดพรมน้ํา การปิดคลุมกองดิน และการทําความสะอาดพื้นที่ก่อสร้าง เป็นต้น และกําชับให้ผู้ปฏิบัติงานดูแลรักษาเครื่องมือและอุปกรณ์ต่าง ๆ ให้อยู่ในสภาพพร้อมใช้งานอยู่เสมอ อีกทั้งได้ตรวจสอบการจัดทําทางเดินเท้าชั่วคราวทดแทนทางเท้าเดิม เพื่ออํานวยความสะดวกให้แก่ประชาชน และเน้นย้ําให้เจ้าหน้าที่ปฏิบัติตามมาตรฐานการลดผลกระทบด้านสิ่งแวดล้อมอย่างเคร่งครัด สามารถติดตามข้อมูลโครงการฯ ได้ที่เว็บไซต์www.mrta-yellowline.com และไลน์ : @mrtyellowline
รัฐบาลไทย-ข่าวทำเนียบรัฐบาล-พาณิชย์ลุยเช็คสต๊อกหมู
วันพฤหัสบดีที่ 20 มกราคม 2565
พาณิชย์ลุยเช็คสต๊อกหมู
พาณิชย์ลุยเช็คสต๊อกหมู
ในวันนี้ (20 ม.ค.65) นายบุณยฤทธิ์ กัลยาณมิตร ปลัดกระทรวงพาณิชย์ พร้อมด้วย พล.ต.ต.วิชัย สังข์ประไพ คณะที่ปรึกษารัฐมนตรีว่าการกระทรวงพาณิชย์ นายอาวุธ วงศ์สวัสดิ์ รองอธิบดีกรมการค้าภายใน เจ้าหน้าที่กรมการค้าภายใน และเจ้าหน้าที่ตํารวจจากกองบังคับการปราบปรามการกระทําความผิดเกี่ยวกับการคุ้มครองผู้บริโภค ลงพื้นที่ตรวจสอบภาวะราคาและปริมาณหมู ณ ห้องเย็น บริษัท พิชชา มีท กรุ๊ป จํากัด เขตมีนบุรี กทม.
นายบุณยฤทธิ์ กัลยาณมิตร ปลัดกระทรวงพาณิชย์ เปิดเผยว่า ตามที่คณะกรรมการกลางว่าด้วยราคาสินค้าและบริการ (กกร.) กําหนดให้ผู้เลี้ยงหมูรายใหญ่ ตั้งแต่ 500 ตัวขึ้นไป และผู้ครอบครองหรือห้องเย็นที่มีสต็อกหมู ตั้งแต่ 5,000 กิโลกรัมขึ้นไป แจ้งปริมาณ และราคาทุก 7 วัน เริ่มตั้งแต่วันที่ 10 ม.ค.นี้เป็นต้นไป เพื่อดูแลปริมาณหมูและสต็อกหมูที่มีอยู่ทั้งประเทศ ในวันนี้จึงได้ลงพื้นที่ตรวจสอบปริมาณหมูที่บริษัท พิชชา มีท กรุ๊ป จํากัด ซึ่งเป็นห้องเย็นขนาดกลาง รองรับได้ 50 ตัน ซึ่งจากการตรวจสอบพบว่า มีสต๊อกเข้าออกทุกวัน โดยจะมีการรับส่งเนื้อหมูตามออเดอร์ และจะไม่เก็บไว้นาน เพื่อรักษาคุณภาพไม่ให้ลดลง และอาจศูนย์เสียน้ําหนักลงไปได้ สําหรับหมูแช่แข็งก็จะมีการจัดส่งตามออเดอร์ไปยังร้านอาหารต่างๆ เช่น หมูสไลด์ หมูสําหรับทําสเต๊ก เป็นประจําทุกวัน สําหรับปริมาณสต๊อกหมูชําแหละทั่วประเทศที่ได้รับแจ้ง ตามประกาศ กกร. ณ วันที่ 17 ม.ค.65 มีปริมาณรวม 8,352 ตัน
สําหรับข่าวที่ว่ามีการเก็บสต๊อกหมูเป็นจํานวนมาก ของห้องเย็นขนาดกลางและใหญ่ นายจุรินทร์ ลักษณวิศิษฏ์ รองนายกฯ และรมว.พาณิชย์ ได้สั่งการให้พาณิชย์จังหวัดทุกจังหวัดบูรณาการกับจังหวัดออกตรวจสอบ หากตรวจแล้วพบว่าไม่แจ้งปริมาณ จะมีโทษจําคุกไม่เกิน 1 ปี ปรับไม่เกิน 20,000 บาท และปรับอีกวันละ 2,000 บาท ตลอดเวลาที่ยังฝ่าฝืนหรือจนกว่าจะแจ้ง หรือทั้งจําทั้งปรับ และหากพบเห็นว่ามีการกักตุนจะมีโทษตามมาตรา 29 แห่งพ.ร.บ.ว่าด้วยราคาสินค้าและบริการ ซึ่งมีโทษจําคุก 7 ปีปรับ 140,000 บาทหรือทั้งจําและปรับ ทั้งนี้ หากประชาชนพบเห็นการกักตุนหรือจําหน่ายสินค้าในราคาที่ไม่เป็นธรรม สามารถแจ้งได้ที่สายด่วนกรมการค้าภายใน 1569 หรือสํานักงานพาณิชย์จังหวัดทั่วประเทศ
รัฐบาลไทย-ข่าวทำเนียบรัฐบาล-อัพเกรดบริการที่เหนือกว่าบน “วอลเล็ต สบม.” เช็คยอดถือครองพันธบัตรทุกรุ่นทุกธนาคารได้แล้ววันนี้
วันพุธที่ 4 พฤษภาคม 2565
อัพเกรดบริการที่เหนือกว่าบน “วอลเล็ต สบม.” เช็คยอดถือครองพันธบัตรทุกรุ่นทุกธนาคารได้แล้ววันนี้
ตั้งแต่เดือนมิถุนายน 2563 ที่วอลเล็ต สบม. เปิดให้บริการ สบน. ได้ต่อยอดบริการงานจําหน่ายพันธบัตรออมทรัพย์อย่างต่อเนื่องบนวอลเล็ต สบม. เพื่ออํานวยความสะดวกให้แก่ผู้ลงทุน และได้ยกระดับการให้บริการอีกขั้น
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ (สบน.) เปิดเผยว่า ตั้งแต่เดือนมิถุนายน 2563 ที่วอลเล็ต สบม. เปิดให้บริการ สบน. ได้ต่อยอดบริการงานจําหน่ายพันธบัตรออมทรัพย์อย่างต่อเนื่องบนวอลเล็ต สบม. เพื่ออํานวยความสะดวกให้แก่ผู้ลงทุน และได้ยกระดับการให้บริการอีกขั้น โดยบูรณาการพอร์ตการลงทุนพันธบัตรออมทรัพย์ที่จําหน่ายผ่านตัวแทนจําหน่ายมาแสดงบนวอลเล็ต สบม. ซึ่งผู้ลงทุนสามารถทราบภาพรวมการลงทุนของตนเอง ตอบโจทย์การดูพอร์ตทุกรุ่นพันธบัตรในที่เดียว และสามารถเรียกดูเงื่อนไขการลงทุนแต่ละรุ่นได้อย่างสะดวกผ่านวอลเล็ต สบม.
สบน. มีความมุ่งมั่นในการสนับสนุนการออมการลงทุนภาคประชาชน และเพิ่มโอกาสในการเข้าถึงพันธบัตรออมทรัพย์ได้อย่างเท่าเทียม ผ่านวอลเล็ต สบม. บนแอปพลิเคชันเป๋าตัง อย่างต่อเนื่อง โดย สบน. มีการจําหน่ายพันธบัตรออมทรัพย์ดิจิทัลผ่านวอลเล็ต สบม. แล้ว 30,200 ล้านบาท มีผู้สนใจลงทะเบียนผ่านช่องทางดังกล่าวแล้วถึง 376,673 ราย และเพื่อเป็นของขวัญปีใหม่ไทยให้แก่ผู้ลงทุนพันธบัตรออมทรัพย์ สบน. ได้ยกระดับงานบริการที่ตอบโจทย์การลงทุนด้วยนวัตกรรม โดยเพิ่มเมนูบริการ “พันธบัตรออมทรัพย์ที่ซื้อผ่านตัวแทนจําหน่าย” ขึ้น เพื่อผู้ลงทุนพันธบัตรออมทรัพย์ที่ซื้อผ่านธนาคารตัวแทนจําหน่าย สามารถเรียกดูประวัติการลงทุนของตนเอง รวมถึงเงื่อนไขการลงทุนพันธบัตรนั้นๆ ได้ โดยไม่จําเป็นต้องเป็นผู้ที่เคยซื้อพันธบัตรรุ่นวอลเล็ต สบม. ผู้สนใจสามารถยืนยันตัวตนและลงทะเบียนเปิดใช้งานวอลเล็ต สบม. บนแอปพลิเคชันเป๋าตัง และรับบริการได้ตั้งแต่บัดนี้เป็นต้นไป
สําหรับการจําหน่ายพันธบัตรออมทรัพย์ในรอบกลางปี 2565 สบน. อยู่ระหว่างพิจารณาเงื่อนไขการจําหน่ายที่เหมาะสม โดยคาดว่าจะจําหน่ายในเดือนมิถุนายน 2565 สบน. ขอขอบคุณที่ให้ความสนใจลงทุนพันธบัตรออมทรัพย์ และขอให้ติดตามข่าวสารการจําหน่ายพันธบัตรออมทรัพย์ผ่านเว็บไซต์ http://www.pdmo.go.th และ Facebook ของสํานักงานบริหารหนี้สาธารณะ
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307
รัฐบาลไทย-ข่าวทำเนียบรัฐบาล-สธ.ร่วม รพ.พลังแผ่นดินเปิดเตียงไอซียูเพิ่ม 24 เตียง ดูแลโควิดสีแดง กทม. จัดบุคลากร ร่วมปฏิบัติงาน
วันพุธที่ 30 มิถุนายน 2564
สธ.ร่วม รพ.พลังแผ่นดินเปิดเตียงไอซียูเพิ่ม 24 เตียง ดูแลโควิดสีแดง กทม. จัดบุคลากร ร่วมปฏิบัติงาน
ปลัดกระทรวงสาธารณสุขตรวจเยี่ยมโรงพยาบาลพลังแผ่นดิน ของโรงพยาบาลมงกุฎวัฒนะ เผยเตรียมเปิดเตียงไอซียูเพิ่ม 24 เตียงรองรับผู้ป่วยโควิดสีแดงพื้นที่ กทม. สนับสนุนบุคลากรทางการแพทย์ร่วมปฏิบัติงาน ส่วนโรงพยาบาลบุษราคัมเตรียมเปิด 2 พันเตียง
ปลัดกระทรวงสาธารณสุขตรวจเยี่ยมโรงพยาบาลพลังแผ่นดิน ของโรงพยาบาลมงกุฎวัฒนะ เผยเตรียมเปิดเตียงไอซียูเพิ่ม 24 เตียงรองรับผู้ป่วยโควิดสีแดงพื้นที่ กทม. สนับสนุนบุคลากรทางการแพทย์ร่วมปฏิบัติงานส่วนโรงพยาบาลบุษราคัมเตรียมเปิด 2 พันเตียงรองรับผู้ป่วยอาการสีเหลือง พร้อมวางแผนเพิ่มศักยภาพการส่งต่อผู้ป่วยระหว่าง 2 โรงพยาบาล
วันนี้ (30 มิถุนายน 2564) ที่โรงพยาบาลมงกุฎวัฒนะ นายแพทย์เกียรติภูมิ วงศ์รจิต ปลัดกระทรวงสาธารณสุข ประชุมหารือร่วมกับ พลตรี นายแพทย์เหรียญทอง แน่นหนา ผู้อํานวยการโรงพยาบาลมงกุฎวัฒนะ เพื่อวางแผนการดูแลผู้ป่วยโควิด 19 พร้อมลงพื้นที่ตรวจโรงพยาบาลพลังแผ่นดิน ซึ่งเป็นโรงพยาบาลสนามที่โรงพยาบาลมงกุฎวัฒนะเปิดขึ้นเพื่อรองรับผู้ป่วยโควิด 19 กลุ่มอาการสีแดง
นายแพทย์เกียรติภูมิกล่าวว่า พื้นที่ กทม.ยังมีการติดเชื้อโควิด 19 จํานวนมาก โดยมีผู้ติดเชื้อรายใหม่มากกว่า 1 พันรายต่อวัน ทําให้สถานการณ์เตียงรักษาผู้ป่วยโควิด 19 ค่อนข้างตึงตัว ทั้งเตียงดูแลผู้ป่วยอาการสีเขียว สีเหลือง และสีแดง ทั้งนี้ กระทรวงสาธารณสุขร่วมกับหน่วยงานต่างๆ ที่เกี่ยวข้องบูรณาการแก้ไขปัญหาเรื่องเตียงในเขตพื้นที่ กทม. โดยจะมีการเปิดฮอสปิเทลเพื่อรองรับผู้ป่วยอาการสีเขียวเพิ่มขึ้น และเพิ่มศักยภาพโรงพยาบาลให้ดูแลผู้ป่วยอาการสีเหลืองและสีแดงมากยิ่งขึ้น โดยกระทรวงสาธารณสุขจะเปิดเตียงรองรับผู้ป่วยอาการสีเหลืองในโรงพยาบาลบุษราคัมเพิ่มอีกประมาณ 2 พันเตียง
ส่วนโรงพยาบาลมงกุฎวัฒนะที่เป็นโรงพยาบาลเอกชน จะเพิ่มเตียงไอซียูในโรงพยาบาลพลังแผ่นดินจํานวน 24 เตียง เพื่อรองรับผู้ป่วยอาการสีแดง โดยกระทรวงสาธารณสุขสนับสนุนบุคลากรทางการแพทย์ ได้แก่ แพทย์ พยาบาล เป็นต้น มาร่วมปฏิบัติงาน ซึ่งวันที่ 1 กรกฎาคม 2564 จะมีการอบรมอายุรแพทย์จบใหม่ 4 สาขา ได้แก่ อายุรแพทย์ อายุรแพทย์โรคปอด อายุรแพทย์โรคติดเชื้อ และเวชบําบัดวิกฤต ที่จบการศึกษาวันที่ 30 มิถุนายน 2564 เพื่อส่งไปช่วยดูแลผู้ป่วยโควิด 19 ในพื้นที่ กทม. นอกจากนี้ ยังได้วางแผนการทํางานร่วมกันในการรับส่งต่อผู้ป่วยระหว่างโรงพยาบาลบุษราคัมและโรงพยาบาลพลังแผ่นดิน เพื่อเพิ่มศักยภาพในการดูแลผู้ป่วยในระยะต่อไป
สําหรับโรงพยาบาลพลังแผ่นดิน โรงพยาบาลมงกุฎวัฒนะ เปิดให้บริการเมื่อวันที่ 18 พฤษภาคม 2564 รองรับผู้ติดเชื้อได้ทั้งหมด 215 เตียง แบ่งเป็นสีแดง 48 เตียง สีเหลือง 150 เตียง และสํารองไว้ 12 เตียง เพื่อใช้ทําการฟอกเลือดผู้ป่วยโรคไต 5 เตียง ดูแลผู้ป่วยใส่ท่อช่วยหายใจที่รอผลโควิด 5 เตียง ห้องผ่าตัดและห้องคลอด 1 ห้อง ปัจจุบันดูแลผู้ป่วยสีแดง 35 เตียง และสีเหลือง 133 เตียง
************************************* 30 มิถุนายน 2564
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ หารือ คณะสมาชิกสภาผู้แทนราษฎรสหรัฐฯ ยืนยัน ไทย-สหรัฐฯ พร้อมตอกย้ำความเป็นหุ้นส่วน เดินหน้าความร่วมมือในทุกมิติ
วันจันทร์ที่ 8 พฤศจิกายน 2564
​โฆษกรัฐบาลเผย นายกฯ หารือ คณะสมาชิกสภาผู้แทนราษฎรสหรัฐฯ ยืนยัน ไทย-สหรัฐฯ พร้อมตอกย้ําความเป็นหุ้นส่วน เดินหน้าความร่วมมือในทุกมิติ
​โฆษกรัฐบาลเผย นายกฯ หารือ คณะสมาชิกสภาผู้แทนราษฎรสหรัฐฯ ยืนยัน ไทย-สหรัฐฯ พร้อมตอกย้ําความเป็นหุ้นส่วน เดินหน้าความร่วมมือในทุกมิติ
วันนี้ (8 พฤศจิกายน 2564) 11.00 น. ณ ห้องสีม่วง ตึกไทยคู่ฟ้า ทําเนียบรัฐบาล นาย Amerish "Ami" Bera ประธานคณะอนุกรรมาธิการ ด้านเอเชีย แปซิฟิก เอเชียกลาง และการไม่แพร่ขยายอาวุธ คณะกรรมาธิการต่างประเทศ สภาผู้แทนราษฎรสหรัฐฯ หัวหน้าคณะ นําคณะสภาชิกสภาผู้แทนราษฎรสหรัฐฯ เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเดินทางเยือนไทย นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงสาระสําคัญของการหารือ ดังนี้
นายกรัฐมนตรีกล่าวต้อนรับคณะสมาชิกรัฐสภาสหรัฐฯ สู่ประเทศไทย โดยถือเป็นคณะแรกที่เยือนไทยนับตั้งแต่สถานการณ์การแพร่ระบาดของโควิด-19 สะท้อนถึงความสัมพันธ์อันแน่นแฟ้น และยาวนานระหว่างกัน ทั้งนี้ ไทยยินดีที่ความสัมพันธ์ การแลกเปลี่ยนการเยือน และความร่วมมือในมิติต่าง ๆ ยังคงดําเนินไปอย่างต่อเนื่อง โดยรัฐบาลไทยพร้อมสนับสนุนการทํางานร่วมกับสหรัฐฯ อย่างเต็มที่ เพื่อประโยชน์ร่วมกันอย่างรอบด้าน
ด้านประธานคณะอนุกรรมาธิการ ยินดีที่ได้เดินทางมาเยือนไทยในครั้งนี้ ไทย และสหรัฐฯ มีความสัมพันธ์ที่ใกล้ชิด และมีความร่วมมือในทุกมิติ ทั้งนี้ ด้วยสถานการณ์และความท้าทายในปัจจุบัน ความเป็นหุ้นส่วนที่ใกล้ชิดระหว่างกันจึงมีความสําคัญอย่างยิ่ง โดยคณะ ส.ส. สหรัฐฯพร้อมสนับสนุนรัฐบาลไทย และส่งเสริมความร่วมมือที่เป็นประโยชน์กับทั้งสองฝ่าย
ทั้งสองฝ่ายพร้อมกระชับความร่วมมือระหว่างกัน และยินดีที่รัฐบาลไทยและสหรัฐฯ ภายใต้การนําของประธานาธิบดีไบเดน มีนโยบายสําคัญที่สอดคล้อง และมีท่าทีร่วมกันในประเด็นที่เป็นที่สนใจในเวทีโลกหลายประเด็น อาทิ การเปลี่ยนแปลงสภาพภูมิอากาศ การส่งเสริมความมั่นคงของมนุษย์ ซึ่งรวมถึงการป้องกันและปราบปรามการค้ามนุษย์ และการรับมือกับการแพร่ระบาดของโควิด- 19 ทั้งในมิติด้านมาตรการทางสาธารณสุขและการฟื้นฟูเศรษฐกิจ
โอกาสนี้ นายกฯ กล่าวยินดีที่การค้าระหว่างไทยกับสหรัฐฯ ยังคงขยายตัว แม้ในช่วงโควิด-19 พร้อมย้ําว่า รัฐบาลให้ความสําคัญกับการสนับสนุนภาคเอกชนสหรัฐฯ ที่ลงทุนในประเทศไทย นายกรัฐมนตรีได้พบหารือกับภาคเอกชนสหรัฐฯ เป็นประจําทุกปี ในขณะที่ ทั้งสองฝ่ายเห็นพ้องว่า ความร่วมมือด้านความมั่นคงและการทหาร ก็ยังคงเป็นอีกส่วนสําคัญของความสัมพันธ์ระหว่างไทย-สหรัฐฯ ทั้งนี้ ไทยมุ่งมั่นจะเสริมสร้างความเป็นพันธมิตรและความร่วมมือกับสหรัฐฯ อย่างใกล้ชิดต่อไป
นอกจากนี้ ไทยมุ่งหวังที่จะเห็นภูมิภาคนี้มีความมั่งคั่ง มั่นคง และธํารงไว้ซึ่งสันติภาพเช่นเดียวกับสหรัฐฯ โดยท่ามกลางการเปลี่ยนแปลงทางภูมิรัฐศาสตร์ และความท้าทายต่าง ๆ ไทยพร้อมร่วมมือและสนับสนุนการดําเนินบทบาทที่สร้างสรรค์ของสหรัฐฯ ในภูมิภาคและอนุภูมิภาคลุ่มน้ําโขง โดยเฉพาะผ่านกรอบความร่วมมือระดับภูมิภาคและอนุภูมิภาค เช่น อาเซียน ACMECS และ US-Mekong Partnership
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุ้มครองสิทธิและเสรีภาพ ทำงานเชิงรุก ประสานครอบครัวแฟนสาว "ทอยทอย" หลังถูกแทงเสียชีวิต เร่งช่วยเหลือเงินเยียวยา
วันเสาร์ที่ 7 สิงหาคม 2564
กระทรวงยุติธรรม โดยกรมคุ้มครองสิทธิและเสรีภาพ ทํางานเชิงรุก ประสานครอบครัวแฟนสาว "ทอยทอย" หลังถูกแทงเสียชีวิต เร่งช่วยเหลือเงินเยียวยา
กระทรวงยุติธรรม โดยกรมคุ้มครองสิทธิและเสรีภาพ ทํางานเชิงรุก ประสานครอบครัวแฟนสาว "ทอยทอย" หลังถูกแทงเสียชีวิต เร่งช่วยเหลือเงินเยียวยา-แนะนําหลักเกณฑ์ฟ้องคดี ย้ําพร้อมช่วยเหยื่อผู้เสียหายทุกราย
นายเรืองศักดิ์ สุวารี อธิบดีกรมคุ้มครองสิทธิและเสรีภาพ กล่าวถึงกรณี นายธนภัทร ชนะกุลพิศาล หรือ ทอยทอย ก่อเหตุใช้อาวุธมีดแทง แฟนสาว คือ น.ส.ชัชสรัญ สุวรรณกิจ หรือ พิม เข้าที่บริเวณหน้าอกกว่า 20 แผล จนเป็นเหตุให้เสียชีวิตว่า สําหรับการให้ความช่วยเหลือเยียวยาผู้เสียหายและจําเลยในคดีอาญา ในพื้นที่กรุงเทพฯ ได้มอบหมายให้ เจ้าหน้าที่ศูนย์คุ้มครองสิทธิและเสรีภาพ (หน่วยปฏิบัติการเชิงรุก) กองพิทักษ์สิทธิและเสรีภาพ ประสานงานกับพนักงานสอบสวนสถานีตํารวจนครบาลคันนายาวเจ้าของคดี เพื่อสอบถามความคืบหน้าทางคดี และประสานทายาทของผู้เสียชีวิตเรียบร้อยแล้ว เพื่อแจ้งสิทธิค่าตอบแทนผู้เสียหายในคดีอาญา ตามพ.ร.บ.ค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ. 2544 และที่แก้ไขเพิ่มเติม (ฉบับที่ 2) พ.ศ.2559 พร้อมทั้งให้คําแนะนําการเข้าถึงกระบวนการยุติธรรม การเรียกค่าสินไหมทดแทนในคดีอาญา หลักเกณฑ์การฟ้องคดีแพ่งฐานละเมิด การขอรับความช่วยเหลือจากกองทุนยุติธรรม รวมถึงสิทธิประโยชน์ต่างๆ เพื่อให้ครอบครัวผู้เสียหายได้รับทราบถึงสิทธินั้น
นายเรืองศักดิ์ กล่าวอีกว่า แต่เนื่องจากขณะนี้ทางทายาทของผู้เสียชีวิตอยู่ระหว่างการนําศพผู้เสียชีวิตไปบําเพ็ญกุศลที่วัดบึงทองหลาง จึงยังไม่สะดวกให้เจ้าหน้าที่เข้าพบเพื่อรับคําขอเงินเยียวยาผู้เสียหาย ซึ่งหากประชาชนตกเป็นผู้เสียหายในคดีอาญา ถูกผู้อื่นกระทําให้เสียชีวิตโดยที่ตนไม่มีส่วนเกี่ยวข้องในการกระทําความผิด ทายาทมีสิทธิได้รับการช่วยเหลือเยียวยาในฐานะที่ตกเป็นเหยื่อ ได้แก่ ค่าตอบแทนกรณีถึงแก่ความตาย 50,000 บาท ค่าจัดการศพ 20,000 บาท และค่าขาดอุปการะเลี้ยงดู 40,000 บาท รวมเป็นเงินทั้งสิ้น 110,000 บาท ทั้งนี้ ขึ้นอยู่กับดุลพินิจของคณะอนุกรรมการฯ โดยสามารถติดต่อขอรับความช่วยเหลือได้ที่ ส่วนกลาง (กรมคุ้มครองสิทธิและเสรีภาพ) และ ส่วนภูมิภาค (สํานักงานยุติธรรมจังหวัด ทุกแห่งทั่วประเทศ) หรือ ติดต่อที่ สายด่วนยุติธรรม โทร. 1111 กด 77 “เราพร้อมช่วยเหลือเยียวยา ตามนโยบาย ยุติธรรมสร้างสุข ยุติธรรมเชิงรุก สร้างสุขให้ประชาชน”